
Π ΕΡΙΕΧΟΜΕΝ Α 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Αύξηση ανωτάτου ορίου έκδοσης εγγυητικών επιστο¬ 
λών από την «ΙΟΝΙΚΗ ΤΡΑΠΕΖΑ». 1 

Ανάθεση της διαχείρισης της «Σχολής Επιμόρφωσης 
Υπαλλήλων Υπουργείου Οικονομικών (Σ.ΕΎΎ.Ο.) 

στην Τράπεζα της Ελλάδας. 2 

Υπαγωγή προσωπικού Κοιν. Καλυβακίων Ν. Ηλείας 

στις διατάξεις Α' μέρους του Ν. 1188/81. 3 

Ψήφιση Ο.ΕΎ. Συμβουλίου Περιοχής 5ης εδαφικής 

Περιφέρειας Μαγνησίας. 4 

Χορήγηση άδειας άσκησης Επαγγέλματος Κοινών. 
Λειτουργού στην Αποοτολοπούλου Αναστασία του 
Παναγιώτη. 5 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αοιθυ. 2047124/6586 (1) 

Αύξηση ανωτάτου ορίου έκδοσης εγγυητικών επιστο¬ 
λών από την «ΙΟΝΙΚΗ ΤΡΑΠΕΖΑ». 

Ο ΥΠΟΥΡΓΟΣ ΟΙΚΟΝΟΜΙΚΩΝ 


Έχοντας υπόψη: 

1. Το Π.Δ. 284/1988 «Οργανισμός Υπουργείου Οικονο¬ 
μικών (Α. 128/88). 

2. Την αριθμ. 2010428/1454/12.2.1996 απόφαση του Υ¬ 
πουργού των Οικονομικών «Τροποποίηση και συμπλήρω¬ 
ση της απόφασης περί μεταβιβάσεως της εξουσίας να υ¬ 
πογράφουν «με εντολή Υπουργού» στον Γενικό Γραμμα- 
τέα, στους Ειδικούς Γραμματείς, στους Γενικούς Δ/ντές 
και στους Προϊσταμένους οργανικών μονάδων της Κε¬ 
ντρικής υπηρεσίας και των ειδικών αποκεντρωμένων υ¬ 
πηρεσιών του Υπουργείου Οικονομικών. 

3. Την απόφαση μας 2028691/4534/0025/3.8.1995 «Κα¬ 
θορισμός ανωτάτου ορίου έκδοσης εγγυητικών επιστο¬ 
λών από τις Τράπεζες που γίνονται δεκτές από το Δημό¬ 
σιο και τα Ν.Π.Δ.Δ. σε διαγωνισμούς ή Συμβάσεις για ε¬ 
κτέλεση έργων προμήθειες κ.λπ. 

4. Την από 3.7.1996 επιστολή της ανωτέρω Τράπεζας 
με την οποία ζητά αύξηση του ανωτάτου ορίου έκδοσης 
των εγγυητικών επιστολών της από 86.000.000.000 δρχ. 
σε 200.000.000.000 δρχ. 

5. Την δραστηριότητα της Τράπεζας όπως εμφανίζεται 
σήμερα. 

6. Το γεγονός ότι από την απόφαση αυτή δεν προκαλεί- 
ται δαπάνη στον Κρατικό Προϋπολογισμό, αποφασίζου¬ 
με: 


Καθορίζουμε το ανώτατο όριο έκδοσης εγγυητικών ε¬ 
πιστολών της Ιονικής Τράπεζας στο ποσό των διακοσίων 
δισεκατομμυρίων (200.000.000.000) δρχ. με τους όρους 
και τις προϋποθέσεις βάσει των οποίων παρέχονται από 
τις Τράπεζες που λειτουργούν στην Ελλάδα οι εγγυήσεις 
στο Δημόσιο και τα Νομικά Πρόσωπα Δημοσίου Δικαίου 
για εκτέλεση έργων προμήθειες κ.λπ. (σχετική απόφασή 
μας 2028691/4534/0025/3.8.1995). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Ιουλίου 1996 
Με εντολή Υπουργού 
Ο Ειδικός Γραμματέας 
ΔΗΜΗΤΡΙΟΣ ΔΡΙΤΣΑΣ 
-♦- 

Αριθμ. 2048972/5373/Α0024 (2) 

Ανάθεση της διαχείρισης της «Σχολής Επιμόρφωσης 
Υπαλλήλων Υπουργείου Οικονομικών (Σ.Ε.Υ.Υ.Ο.) 
στην Τράπεζα της Ελλάδας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. ΤΙς διατάξεις του από 20.1.1932 Π.Δ./τος «Διαχείριση 
προσώπων, από την Τράπεζα της Ελλάδας». 

2. Το από 7.10.1958 Β.Δ./γμα (ΦΕΚ Α' 175/24.10.1958) 
«Τροποποίηση του από 20.1.1932 Π.Δ./τος». 

3. Το ΠΔ./γμα αριθμ. 496/1974 «Περί λογιστικού 
Ν.Π.Δ.Δ.». 

4. Το Ν. 2343/ΚΕΦ. Β711.10.1995 (ΦΕΚ 211/τΑ7- 
11.10.1995) με τον οποίο ιδρύθηκε «Σχολή Επιμόρφωσης 
Υπαλλήλων Οικονομικών (Σ.Ε.Υ.Υ.Ο.)». 

5. Το έγγραφο της Τράπεζας της Ελλάδας αριθμ. 
16208/11.7.1996 με το οποίο ζητεί την ανάθεση της τα¬ 
μειακής διαχείρισης της «Σχολής Επιμόρφωσης Υπαλλή¬ 
λων Υπουργείου Οικονομικών (Σ.Ε.Υ.Υ.Ο.)» στην Τράπε¬ 
ζα της Ελλάδας (Κεντρικό Κατάστημα), καθώς και το από 
2.7.1996 απόσπασμα πρακτικών του Δ.Σ. της 
(Σ.Ε.Υ.Υ.Ο.). 

6. Την απόφαση του Υπουργού των Οικονομικών αριθμ. 
1092170/1378/15.10.1991 (ΦΕΚ 846/τ.Β7ΐ5.10.1991) 
«Μεταβίβαση της εξουσίας να υπογράφουν με εντολή Υ¬ 
πουργού στο Γενικό Γραμματέα Γεν. Δ/ντή, στους Προϊ¬ 
σταμένους Δ/νσεων, Τμημάτων κ.λ.π.». 

7. Το γεγονός ότι με την απόφαση αυτή δεν προκαλεί- 
ται δαπάνη σε βάρος της «Σχολής Επιμόρφωσης Υπαλ¬ 
λήλων Υπουργείου Οικονομικών (Σ.Ε.Υ.Υ.Ο.)» αλλά επι¬ 
λύονται θέματα διαδικασικά, αποφασίζουμε: 

Η ταμειακή διαχείριση της «Σχολής Επιμόρφωσης Υ¬ 
παλλήλων Υπουργείου Οικονομικών (Σ.Ε.Υ.Υ.Ο.)» ν’ α- 

σκείται από την Τράπεζα της Ελλάδας σύμφωνα με τις 
διατάξεις του από 20.1.1932 Π .Δ/τος «Διαχείριση νομικών 
προσώπων από την Τράπεζα της Ελλάδας «όπως αυτό 
τροποποιήθηκε μετο από 7.10.1958 Β.Δ./τος. 

Το ανωτέρω νομικό πρόσωπο θα εξυπηρετείται από την 
Τράπεζα της Ελλάδας (Κεντρικό Κατάστημα). 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 15 Ιουλίου 1996 
Με εντολή Υπουργού 
Ο Διευθυντής 
ΔΗΜΗΤΡΗΣ ΛΑΓΟΥΤΗΣ 
-♦- 

Αριθυ. 10834 - 10833 (3) 

Υπαγωγή προσωπικού Κοιν. Καλυβακίων Ν. Ηλείας στις 
διατάξεις Α' μέρους του Ν. 1188/81. 

Ο ΑΝΑΠΛΗΡΩΤΗΣ ΠΕΡΙΦ/ΚΟΥΔ/ΝΤΗ Ν. ΗΛΕΙΑΣ 

Με τις 10834, 10833/20.6.1996 αποφάσεις Αναπληρ. 
Περιφ. Δ./ντή Ν. Ηλείας εγκρίθηκε η απόφαση του Κοινο¬ 
τικού Συμβουλίου Καλυβακίων, που εκδόθηκε ύστερα α¬ 
πό σύμφωνη γνωμοδότηση του Υπηρεσιακού Συμβουλί¬ 
ου Προσωπικού ΟΤΑ Ν. Ηλείας και έγινε υπαγωγή του 
προσωπικού της Κοινότητας στις διατάξεις του Α' μέρους 
Ν. 1188/81 γιατί συντρέχουν όλες οι νόμιμες προϋποθέ¬ 
σεις. 

ΚΑΛΥΨΗ ΔΑΠΑΝΗΣ 

Από την απόφαση αυτή προκαλείται δαπάνη σε βάρος 
του προϋπολογισμού της Κοινότητας Καλυβακίων 
2.000.000 δρχ. περίπου ετησίως η οποία θα καλύπτεται α¬ 
πό τον προϋπολογισμό της Κοινότητας. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Πύργος, 20 Ιουνίου 1996 

Με εντολή Γεν. Γραμματέα 
Περιφ. Δυτ. Ελλάδας 
Ο Αναπληρωτής Περ/κού Δ/ντή 
ΗΛΙΑΣ ΠΑΠΑΓΕΩΡΓΙΟΥ 
-♦- 

Αριθμ. 9881 (4) 

Ψήφιση Ο.Ε.Υ. Συμβουλίου Περιοχής 5ης εδαφικής Πε¬ 
ριφέρειας Μαγνησίας. 

Ο ΑΝΑΠΛΗΡΩΤΗΣ ΠΕΡΙΦ/ΚΟΥΔ/ΝΤΗ Ν. ΜΑΓΝΗΣΙΑΣ 

Έχοντας υπόψη: 

1. Τις διατάξεις: 

α) του άρθρου 8 παρ. 5 του Ν. 2307/95 

β) του Ν. 1586/86 

γ) των Π.Δ. 37α/87 και 22/.90. 

2. Την 5/96 απόφαση του Διοικητικού Συμβουλίου του 
Συμβουλίου Περιοχής 5ης εδαφικής περιφέρειας Ν. Μα¬ 
γνησίας περί έγκρισης του Οργανισμού Εσωτερικής Υπη¬ 
ρεσίας αυτού. 

3. Την 4/96 σύμφωνη γνωμοδότηση του Υπηρεσιακού 
Συμβουλίου ΟΤΑ, αποφασίζουμε: 

Εγκρίνουμε την 5/96 απόφαση του Διοικητικού Συμβου¬ 
λίου του Συμβουλίου Περιοχής 5ης εδαφικής περιφέρει¬ 
ας Ν. Μαγνησίας με την οποία ψηφίζεται ο Οργανισμός Ε¬ 
σωτερικής Υπηρεσίας αυτού και ο οποίος έχει ως εξής: 

ΜΕΡΟΣ ΠΡΩΤΟ 

ΔΙΑΡΘΡΩΣΗ ΑΡΜΟΔΙΟΤΗΤΑΣ ΥΠΗΡΕΣΙΩΝ 
ΚΕΦΑΛΑΙΟ ΠΡΩΤΟ 
Άρθρο 1 

Υπηρεσίες Συμβουλίου Περιοχής 

Οι Υπηρεσίες του Συμβουλίου Περιοχής της 5ης εδαφι¬ 


κής Περιφέρειας του Νομού Μαγνησίας διορθώνονται σε 
Διεύθυνση και Τμήματα: 

Τη Διεύθυνση του Σ.Π. συγκροτούντο παρακάτω Τμή¬ 
ματα: 

α) Τμήμα Διοικητικής - Οικονομικής Υποστήριξης. 

β) Τμήμα Προγραμματισμού, Περιβάλλοντος και Τουρι¬ 
στικής Ανάπτυξης. 

γ) Τμήμα Τεχνικών Έργων και Υπηρεσιών. 

ΚΕΦΑΛΑΙΟ ΔΕΥΤΕΡΟ 

ΑΡΜΟΔΙΟΤΗΤΕΣ ΥΠΗΡΕΣΙΩΝ ΣΥΜΒΟΥΛΙΟΥ ΠΕΡΙΟΧΗΣ 
Άρθρο 2 

α. Αρμοδιότητες του τμήματος Διοικητικής Οικονομι¬ 
κής Υποστήριξης 

Στις αρμοδιότητες του Τμήματος ανήκουν τα αφορώ- 
ντα στη διοικητική υποστήριξη, στο προσωπικό, στα οικο¬ 
νομικά του Σ.Π. στην εξυπηρέτηση των υπηρεσιών του 
Σ.Π. σε μηχανογραφικές εφαρμογές, στην πραγματοποί¬ 
ηση προμηθειών για την κοινή εξυπηρέτηση των ΟΤΑ με- 
λώντου, καθώς και στην υποστήριξη των ΟΤΑ - μελώντου 
Σ.Π σε θέματα διοικητικής, οικονομικής, κοινωνικής , πο¬ 
λιτιστικής μέριμνας και εξυπηρέτησης των πολιτών. 

Αναλυτικότερα οι αρμοδιότητες του Τμήματος είναι οι 
εξής: 

1. Η δακτυλογράφηση και διεξαγωγή της προσωπικής 
αλληλογραφίας του Προέδρου του Σ.Π. του Διοικητικού 
Συμβουλίου και της Εκτελεστικής Επιτροπής καθώς και 
τηςαλληλογραφίαςτωνΥπηρεσιώντουΣ.Π. καιητήρηση 
του αρχείου της. 

2. Η φροντίδα για τη δημοσίευση των διακυρήξεων και 
των ανακοινώσεων των Υπηρεσιών του Σ.Π. 

3. Η τήρηση του πρωτοκόλλου εισερχομένων - εξερχο- 
μένων εγγράφων. 

4. Η τήρηση των πρακτικών των συνεδριάσεων των ορ¬ 
γάνων του Σ.Π. και η ενημέρωση του βιβλίου πρακτικών 
καθώς και κάθε άλλου εντύπου, που αποφασίζει το Διοι¬ 
κητικό Συμβούλιο του Σ.Π. ότι είναι απαραίτητο για την κα¬ 
λύτερη διεκπεραίωση των λειτουργιώντου. 

5. Η παρακολούθηση και εφαρμογή όλων των Νόμων 
και Διαταγμάτων που αφορούν το πάσης φύσεως προσω¬ 
πικό του Σ.Π. και η άσκηση των αρμοδιοτήτων που απορ¬ 
ρέουν από το Κώδικα Κατάστασης Δημοτικών και Κοινο¬ 
τικών Υπαλλήλων (Ν. 1188/81), όπως αυτός τροποποιή¬ 
θηκε από τους Ν. 2218/94, 2240/94, 2307/95 κ.λπ. καθώς 
και η τήρηση του σχετικού αρχείου. 

6. Η τήρηση Μητρώου και Ατομικών φακέλλων του πά¬ 
σης φύσεως προσωπικού. 

7. Η σύνταξη και η θεώρηση των πάσης φύσεως μισθο- 
λογικών στοιχείων όλου του προσωπικού και η προώθηση 
για τη σύνταξη των μισθοδοτικών καταστάσεων. 

8. Η συγκέντρωση - αρχειοθέτηση όλων των σχετικών 
Νόμων και Διαταγμάτων, εγκυκλίων, αποφάσεων, υλικών, 
περιοδικών και βιβλίων για θέματα που αφορούν τη συνο¬ 
λική λειτουργία του Σ.Π. 

9. Η οργανωτική - διοικητική υποστήριξη των ΟΤΑ με¬ 
λών του Σ.Π. εφόσον κρίνεται αναγκαίο και ζητηθεί. 

10. Η παροχή κατευθύνσεων στους πολίτες στη διεκπε¬ 
ραίωση των υποθέσεων τους και η παροχή των απαραιτή¬ 
των πληροφοριακών στοιχείων και διαθεσίμων εντύπων. 

11. Ο συντονισμός και η στήριξη των ΟΤΑ μελών και του 
Σ.Π.για τη διοργάνωση πολιτιστικών, αθλητικών και άλ¬ 
λων εκδηλώσεων. 

12. Η κατάρτιση του σχεδίου προϋπολογισμού εσόδων 
- εξόδων και η εκπρόθεσμη υποβολή του στα αρμόδια όρ¬ 
γανα. 

13. Ο προγραμματισμός και η παρακολούθηση της πο¬ 
ρείας εκτέλεσης του προϋπολογισμού εσόδων - εξόδων. 

14. Εισηγείται για την αναμόρφωση του προϋπολογι¬ 
σμού, την εγγραφή νέων εσόδων και τη χορήγηση συ¬ 
μπληρωματικών πιστώσεων. 

15. Η λειτουργία Ειδικής Ταμιακής Υπηρεσίας (άρθρο 
48, παρ. 13, Ν. 2218/94). 

16. Η σύνταξη των ετησίων σχεδίων οικονομικών απο¬ 
λογισμών Σ.ΓΊ. και η τήρηση αρχείου ετησίων απολογι¬ 
σμών εσόδων- εξόδων του Σ.ΓΊ. σύμφωνα μετά απολογι¬ 
στικά στοιχεία που συντάσσει το Ταμείο. 

17. Η διεξαγωγή της διαδικασίας και η προ μήθεια πάσης 
φύσεως υλικού και εξοπλισμού (εκτός του υλικού των έρ¬ 
γων) , για τις ανάγκες του Σ. Π. και την κοινή εξυπηρέτηση 
των ΟΤΑ μελών του, βάσει των σχετικών Νόμων και Δια¬ 
τάξεων που ισχύουν. 

18. Η μέριμνα για την έκδοση των σχετικών εντολών 
προμηθειών, η σύνταξη των πρωτοκόλλων παραλαβής 
πάσης φύσεως υλικού των έργων και η υπογραφή από τις 
αντίστοιχες επιτροπές παραλαβής. 

19. Η επιμέλεια της ασφάλισης των κινητών και ακινή¬ 
των περιουσιακών στοιχείων του Σ.ΓΊ. 

20. Η μέριμνα για τη σύνταξη συμβάσεων με τους προ¬ 
μηθευτές, την κοινοποίηση στους αρμόδιους και η παρα¬ 
κολούθηση της τήρησης των όρων των συμβάσεων. 

21. Η παραλαβή των εγγυητικών επιστολών από τους 
προμηθευτές και η μέριμνα για την επανάληψη δημοπρα¬ 
σίας όταν η πρώτη αποβεί άκαρπη. 

22. Η τήρηση των προβλεπομένων από το Νόμο λογι¬ 
στικών βιβλίων εξόδων. 

23. Η σύνταξη των ανάλογων στατιστικών πινάκων που 
υποβάλλονται στις Δημόσιες Υπηρεσίες. 

24. Η συγκέντρωση των στοιχείων που απαιτούνται για 
τον ετήσιο απολογισμό των εξόδων και η κατάρτιση του α¬ 
πολογισμού τους. 

25. Ο έλεγχος των εκδοθέντων και διαβιβασθέντων στο 
Ταμείο ενταλμάτων και η πληρωμή βάσει αυτών των δι¬ 
καιούχων σύμφωνα με τις οικείες διατάξεις περί λογιστι¬ 
κού των Ο.Τ.Α. 

26. Η φροντίδα για τη συγκέντρωση και τον έλεγχο των 
κάθε φύσης παραστατικών, ο έλεγχος της επάρκειας της 
αντίστοιχης πίστωσης του προϋπολογισμού, η έκδοση 
χρηματικών ενταλμάτων, η έγκαιρη προώθηση για υπο¬ 
γραφή τους από Πρόεδρο και η αρχειοθέτησή τους. 

27. Η παρακολούθηση της μισθοδοτικής κατάστασης 
όλων των εργαζομένων στο Σ.Π., η σύνταξη των μισθο- 
δοτικών καταστάσεων και η έκδοση των σχετικών βεβαι¬ 
ώσεων και πιστοποιητικών. 

28. Η τήρηση των προβλεπομένων από τον Νόμο βι¬ 
βλίων εσόδων και εξόδων. 

29. Η έκδοση των γραμματειών είσπραξης των διαφό¬ 
ρων εσόδων. 

30. Η επιμέλεια της είσπραξης των βεβαιωμένων με ει¬ 
δικούς χρηματικούς καταλόγους εσόδων. 

31. Η εκκαθάριση των οφειλών των δημοτών και η εισή¬ 
γηση, όπου απαιτείται, της λήψης αναγκαστικών μέτρων 
είσπραξης με την τήρηση παράλληλα των σχετικών βι¬ 
βλίων κατασχέσεων. 

32. Η διεξαγωγή δημοπρασιών ή πρόχειρων διαγωνι¬ 
σμών σύμφωνα με την προβλεπόμενη νομοθεσία. 

33. Η συγκέντρωση στατιστικών στοιχείων για τα οικο¬ 
νομικά και άλλα ζητήματα που αφορούν τις υπηρεσίες 
του Σ.Π. και η παροχή των στοιχείων και των πληροφο¬ 
ριών σ’ αυτές και στα αρμόδια όργανα του Σ.Π. 

Άρθρο 3 

β. Αρμοδιότητες του Τμήματος Προγραμματισμού, Πε¬ 
ριβάλλοντος και Τουριστικής Ανάπτυξης. 

Στις αρμοδιότητες του Τμήματος ανήκουν η εκπόνηση 
μελετών σχεδίων και η υλοποίηση προγραμμάτων για την 
κοινωνική - οικονομική και πολιτιστική ανάπτυξη τηςπε- 
ριοχής και για την κοινή εξυπηρέτηση των ΟΤΑ του Σ.Π. 
και των κατοίκων της περιοχής. Ανήκουν επίσης: 

Η διαχείριση χρηματοδοτικών πόρων από προγράμμα¬ 
τα της Ευρωπαϊκής Ένωσης και των δημοσίων επενδύσε¬ 
ων. 


Η μελέτη και ο προγραμματισμός έργων υποδομής και 
ανάπτυξης διακοινοτικής σημασίας. 

Η λήψη μέτρων σχετικών με τη ρύθμιση του πολεοδο- 
μικού σχεδιασμού. 

Η μέριμνα για τηνπροστασία του περιβάλλοντος καιτην 
τουριστική ανάπτυξη. 

Αναλυτικότερα οι αρμοδιότητες του Τμήματος είναι: 

1. Η συγκέντρωση, επεξεργασία και τήρηση στατιστι¬ 
κών στοιχείων για την οικονομική, κοινωνική και πολιτιστι¬ 
κή κατάσταση στην περιοχή. 

2. Η τήρηση αρχείου μελετών, ερευνών και εργασιών 
που έχουν πραγματοποιηθεί στην περιοχή του Σ. Π. 

3. Η εκπόνηση ερευνών και μελετών για τη διάγνωση 
των αναγκών της ανάπτυξης και την ιεράρχηση των προ¬ 
τεραιοτήτων έργων και μέτρων, καθώς και ο επιστημονι¬ 
κός σχεδιασμός, η στήριξη και η παρακολούθηση του συ¬ 
νολικού προγράμματος δράσης του Σ.Π. 

4. Η συλλογή, αξιοποίηση πληροφοριών, η τεκμηρίωση 
και ο σχεδιασμός ολοκληρωμένων προτάσεων που αφο¬ 
ρούν στην περιοχή του Σ.Π. και η αναζήτηση πόρων χρη¬ 
ματοδότησης για την υλοποίηση έργων υποδομής και α¬ 
ναπτυξιακών προγραμμάτων από τοπικές - περιφερεια¬ 
κές - εθνικές και κοινοτικές πηγές. 

5. Η κατάρτιση του ετησίου και μεσοχρόνιου Τοπικού Α¬ 
ναπτυξιακού Προγράμματος της περιοχής του Συμβουλί¬ 
ου βάσει του Ν. 1622/86 σε συνδυασμό με το Ν. 2218/94 
άρθρο 48 παρ. 4α και 11, στο πλαίσιο του δημοκρατικού 
προγραμματισμού. 

6. Η διατύπωση προτάσεων για την συμμετοχή του Σ.Π. 
στη διαδικασία κατάρτισης των μεσοχρόνιων Νομαρχια¬ 
κών Αναπτυξιακών Προγραμμάτων. 

7. Η διαχείριση των χρηματοδοτήσεων από το Πρό¬ 
γραμμα Δημοσίων Επενδύσεων και από τους πόρους των 
προγραμμάτων και πρωτοβουλιών της Ευρωπαϊκής Ένω¬ 
σης που αφορούν στην περιοχή του Σ.Π. 

8. Η υλοποίηση του πολεοδομικού σχεδιασμού στο 
πλαίσιο των εγκεκριμένων Ζωνών Οικιστικού Ελέγχου 
(Ζ.Ο.Ε.) ή των ειδικών Χωροταξικών Μελετών και η τήρη¬ 
ση των δεδομένων του Κτηματολογικού της περιοχής 
τους, όπως αυτά προκύπτουν από το συνολικό σχεδίασμά 
και την ολοκληρωμένη διαχείριση του Εθνικού Κτηματο¬ 
λογίου. 

9. Ο σχεδιασμός και η υλοποίηση προγραμμάτων αξιο¬ 
ποίησης των πλουτοπαραγωγικών πόρων διακοινοτικής 
σημασίας. 

10. Η συνεργασία με τις αρμόδιες υπηρεσίες των ΟΤΑ 
μελών του Σ.Π., της Νομαρχιακής Αυτοδιοίκησης, της 
Γ.Γ. της Περιφέρειας, της Περιφερειακής Διοίκησης, και 
άλλων αρμόδιων φορέων, όπου αυτή απαιτείται, για την 
παροχή αμοιβαίων στοιχείων και πληροφοριών για την υ¬ 
λοποίηση των δραστηριοτήτων του Σ.Π. 

11. Η μέριμνα για την εκτέλεση και λειτουργία διακοινο- 
τικών έργων τεχνικής υποδομής, κοινωνικού εξοπλισμού 
και πολιτιστικής υποδομής. 

12. Η πληροφόρηση και υποστήριξη των ΟΤΑ μελώντου 
Σ.Π. για αναπτυξιακά θέματα - προγράμματα. 

13. Η μέριμνα για την προστασία του περιβάλλοντος σε 
θέματα διακοινοτικής σημασίας και εμβέλειας. Η τήρηση 
στοιχείων περιβαλλοντικής κατάστασης της περιοχής. Ο 
σχεδιασμός και η υλοποίηση προγραμμάτων για την προ¬ 
στασία του περιβάλλοντος. 

14. Η συνεργασία με τον ΕΟΤ και άλλους αρμόδιους φο¬ 
ρείς για την προώθηση προγραμμάτων τουριστικής ανά¬ 
πτυξης της περιοχής και ειδικότερα των εναλλακτικών 
μορφών τουρισμού. 

15. Η προβολή των τουριστικών πόρων της Εδαφικής 

Περιφέρειας του Σ.Π. στο εσωτερικό και εξωτερικό. 
Άρθρο 4 

γ. Αρμοδιότητες του Τμήματος Τεχνικών Έργων και Υ¬ 
πηρεσιών . 

Στις αρμοδιότητες του Τμήματος περιλαμβάνονται: η 
διατύπωση προτάσεων για κατασκευή έργων διακοινοτι- 
κής σημασίας η εκπόνηση, η ανάθεση εκπόνησης των με¬ 
λετών των έργων αυτών, η εν γένει διοίκηση και διαχείρι¬ 
σής, τους, η κατασκευή, επίβλεψη και συντήρηση των έρ¬ 
γων αυτών, η εκτέλεση των προμηθειών αρμοδιότητας 
του Τμήματος, η τεχνική υποστήριξη των ΟΤΑ - μελών σε 
θέματα σχεδιασμού και εκτέλεσης τεχνικών έργων, συ¬ 
ντήρησης των δικτύων οδοποιίας, ύδρευσης, άρδευσης 
ηλεκτροφωτισμού και διαχείρισης των απορριμμάτων. 
Αναλυτικότερα οι αρμοδιότητες του Τμήματος είναι: 

1. Η εκτέλεση και παρακολούθηση διακοινοτικών έργων 
τεχνικής υποδομής, κοινωνικού εξοπλισμού και πολιτιστι¬ 
κής υποδομής. 

2. Η εκτέλεση έργων αξιοποίησης των πλουτοπαραγω- 
γικών πόρων διακοινοτικής σημασίας. 

3. Η μέριμνα για τη σύνταξη προμελετών και μελετών 
έργων και προμηθειών αρμοδιότητας του τμήματος. 

4. Ο έλεγχος και η θεώρηση των συντασσομένων μελε¬ 
τών έργων και προμηθειών. 

5. Η διενέργειατων διαδικασιών για την έγκριση της με¬ 
λέτης των έργων ή προμηθειών αρμοδιότητας του τμή¬ 
ματος μέχρι και του καθορισμού του επιβλέποντος (δια- 
κύρηξη - δημοσίευση περίληψης διακήρυξης - δημοπρα¬ 
σία - ορισμός επιτροπής διενέργειας δημοπρασίας και 
επιτροπής εισήγησης ανάθεσης - υπογραφή σύμβασης - 
ορισμός επιβλέποντος). 

6. Η έκδοση των αναγκαίων αντιγράφων μελετών - συμ¬ 
βάσεων κ.λπ. που είναι απαραίτητα για την πληρωμή των 
δαπανών έργων και προμηθειών και η αποστολή τους στο 
τμήμα Οικονομικής Υποστήριξης για τις περαιτέρω ενέρ¬ 
γειες. 

7. Η διενέργεια των διαδικασιών παραλαβής των έργων. 

8. Η επιμέλεια της σύνταξης, υπογραφής και έγκρισης 
της τελικής δαπάνης του έργου προς τα αρμόδια όργανα 
και η διεπεραίωση κάθε άλλης διοικητικής διαδικασίας εκ¬ 
καθάρισης του έργου μέχρι της αποστολής του οικείου 
φακέλλου στο αρχείο. 

9. Η παρακολούθηση των πιστώσεων που διατίθενται- 
για την εκτέλεση των έργων. 

10. Η μέριμνα για την παράδοση τιον απαραίτητων στοι¬ 
χείων λογιστικής παρακολούθησης των έργων. 

11 .Η τήρηση του αρχείου των φακέλλωντων έργων και 
προμηθειών με τη συνεργασία του επιβλέποντος κάθε έρ- 

Υ ου · , , * 

12. Η μέριμνα για την προστασία των αγροτικών - δασι¬ 
κών εκτάσεων της Εδαφικής Περιφέρειας του Σ.Π. 

13. Η επιμέλεια του καθαρισμού της επαρχιακής οδο¬ 
ποιίας. 

ΜΕΡΟΣ ΔΕΥΤΕΡΟ 

ΠΡΟΣΩΠΙΚΟ - ΔΙΑΡΘΡΩΣΗ ΘΕΣΕΩΝ 
ΚΕΦΑΛΑΙΟ Ά 

Κατηγορίες και Κλάδοι Προσωπικού 
Άρθρο 5 

Διάκριση θέσεων κατά κατηγορίες 

Το μόνιμο προσωπικό του Συμβουλίου Περιοχής υπά¬ 
γεται στις διατάξεις του πρώτου μέρους του Ν. 1188/81 
περί κυρώσεως του κώδικος «περί καταστάσεως προσω¬ 
πικού οργανισμών τοπικής αυτοδιοίκησης», όπως ισχύει 
τροποποποιούμενος και συμπληρούμενος. 

Οι θέσεις των μονίμων υπαλλήλων του Σ.Π. διακρίνονται 
σε κατηγορίες ως εξής: 

Α. Πανεπιστημιακής Εκπαίδευσης (ΠΕ) 


Β. Τεχνολογικής Εκπαίδευσης (ΤΕ) 

Γ. Δευτεροβάθμιας Εκπαίδευσης (ΔΕ) 

Δ. Υποχρεωτικής Εκπαίδευσης (ΥΕ) 

Άρθρο 6 

Εισαγωγικός και Καταληκτικός Βαθμός 

1. Εισαγωγικός βαθμός των υπαλλήλων των κλάδων Πα¬ 
νεπιστημιακής, Τεχνολογικής και Δευτεροβάθμιας Εκπαί¬ 
δευσης είναι ο βαθμός Δ' και καταληκτικός ο βαθμός Α'. 

2. Εισαγωγικός βαθμός των υπαλλήλων των κλάδων Υ¬ 
ποχρεωτικής Εκπαίδευσης είναι ο βαθμός Ε' και καταλη¬ 
κτικός ο βαθμός Β'. 

3. Για τους αποφοίτους της Εθνικής Σχολής Δημόσιας 
Διοίκησης εισαγωγικός βαθμός είναι ο Β'. 

ΚΕΦΑΛΑΙΟ Β' 

Αριθμός θέσεων κατά κλάδους και προσόντα διορισμού 
Άρθρο 7 

1. Κλάδος ΠΕ Διοικητικού 

Ο Κλάδος ΠΕΙ Διοικητικού περιλαμβάνει δύο (2) θέσεις 

2. Κλάδος ΠΕ3 Πολιτικών Μηχανικών 

Ο Κλάδος ΠΕ3 Πολιτικών Μηχανικών περιλαμβάνει μία 
(1) θέση 

3. Κλάδος Π Ε9 Γεωπόνων 

Ο Κλάδος ΠΕ9 Γεωπόνων περιλαμβάνει μία (1) θέση 

4. Κλάδος ΠΕ4 Αρχιτεκτόνων Μηχανικών 

Ο Κλάδος ΠΕ4 Αρχιτεκτόνων Μηχανικών περιλαμβάνει 
(1) θέση 

5. Κλάδος ΤΕ5 Τεχνολόγων Τοπογράφων Μηχανικών 

Ο Κλάδος ΤΕ5 Τεχνολόγων Τοπογράφων Μηχανικών 
περιλαμβάνει μία (1) θέση 

6. Κλάδος ΤΕ 19 Πληροφορικής 

Ο Κλάδος ΤΕ 19 Πληροφορικής περιλαμβάνει μία (1) θέ¬ 
ση. 

7. Κλάδος ΤΕ 13 Τεχνολογίας Γεωπονίας 

Ο Κλάδος ΤΕ 13Τεχνολογίας Γεωπονίας περιλαμβάνει 
μία (1) θέση. 

8. Κλάδος ΪΕ4 Τεχνολόγων Μηχανολόγων ή Ηλεκτρο¬ 
λογιών Μηχανικών 

Ο Κλάδος ΤΕ4 Τεχνολόγων Μηχανολόγων ή Ηλεκτρο¬ 
λόγων Μηχανικών περιλαμβάνει μία (1) θέση. 

9. Κλάδος ΤΕ17 Διοικητικών-Λογιστών 

Ο Κλάδος ΤΕ17 Διοικητικών-Λογιστών περιλαμβάνει 
μία (1) θέση. 

10. Κλάδος ΔΕΙ Διοικητικών 

Ο Κλάδος ΔΕΙ Διοικητικών περιλαμβάνει μία (1) θέση. 

11. Κλάδος ΔΕ38 Προσωπικού Η/Υ 

Ο Κλάδος ΛΕ38 Προσωπικού Η/Υ περιλαμβάνει μία (1) 
θέση. 

12. Κλάδος ΔΕ29 Οδηγών Αυτοκινήτων 

Ο Κλάδος ΔΕ29 Οδηγών Αυτοκινήτων περιλαμβάνει μία 
(1) θέση. 

13. Κλάδος ΔΕ28 Χειριστών Μηχανημάτων Έργων 

Ο Κλάδος ΔΕ28 Χειριστών Μηχανημάτων Έργων περι¬ 
λαμβάνει μία (1) θέση. 

14. Κλάδος ΥΕ 16 Βοηθητικού Προσωπικού 

Ο Κλάδος ΥΕ 16 Βοηθητικού Προσωπικού περιλαμβάνει 
μία (1) θέση. 

Άρθρο 8 

Η κατανομή των θέσεων κατά υπηρεσιακή μονάδα γίνε¬ 
ται μ.ε απόφαση του Προέδρου του Σ.Π. 

Άρθρο 9 

Προσόντα διορισμού για όλους τους παραπάνω κλά- 

δους είναι τα οριζόμενα ατο Σ.Π. 37α/87 και 22/90 όπως 
κάθε φορά ισχύουν. 

ΚΕΦΑΛΑΙΟ Δ' 

Προϊστάμενοι Οργανικών Μονάδων 
Καθήκοντα Προϊσταμένων 
Καθήκοντα Προσωπικού 

Άρθρο 10 

Προϊστάμενοι οργανικών μονάδων 

Σε κάθε οργανική μονάδα επιπέδου Διεύθυνσης Τμήμα- 
τος του Σ.Π. της 5ης Εδαφικής Περιφέρειας Ν. Μαγνη¬ 
σίας τοποθετούνται προϊστάμενοι υπάλληλοι των κλάδων 
ΠΕ, ΤΕ, ως ακολούθως: 

1. Στη Διεύθυνση της Υπηρεσίας του Σ.Π. προΐσταται υ¬ 
πάλληλος του κλάδου ΠΕΙ Διοικητικού ή ΠΕ3 Πολιτικών 
Μηχανικών ή ΠΕ4 Αρχιτεκτόνων Μηχανικών ή ΠΕ9 Γεω¬ 
πόνων. 

2. Στο Τμήμα Διοικητικής - Οικονομικής Υποστήριξης 
και Παροχής Υπηρεσιών του Σ.Π. προΐσταται υπάλληλος 
του κλάδου ΠΕΙ Διοικητικού και ελλείψει αυτού από τον 
κλάδο ΤΕ19 Πληροφορικής ή ΤΕ17 Διοικητικών-Λογι- 
στών. 

3. Στο Τμήμα Προγραμματισμού Περιβάλλοντος και 
Τουριστικής Ανάπτυξης του Σ.Π. προΐσταται υπάλληλος 
του κλάδου ΠΕΙ Διοικητικού ή ΠΕ3 Πολιτικών Μηχανικών 
ή ΠΕ4 Αρχιτεκτόνων ή ΠΕ9 Γεωπόνων και ελλείψει από 
τον κλάδο ΤΕ19 Πληροφορικής ή ΤΕ 13 Τεχνολογίας Γεω- 
πονίας. 

4. Στο Τμήμα Τεχνικών Έργων και Υπηρεσιών του Σ.Π. 
προΐσταται υπάλληλος του κλάδου ΠΕ3 Πολιτικών Μηχα¬ 
νικών ή ΠΕ4 Αρχιτεκτόνων Μηχανικών και ελλείψει αυτών 
από τον κλάδο ΤΕ4 Τεχνολόγων Μηχανολόγων ή Ηλε¬ 
κτρολόγων Μηχανικών. 

Άρθρο 11 

Καθήκοντα Προϊσταμένων 

Τα καθήκοντα του Προϊσταμένου της Δ/νσεως της Υπη¬ 
ρεσίας του Συμβουλίου Περιοχής είναι τα εξής: 

α) Προΐσταται των Τμημάτων και Γ ραφείων που υπάγο¬ 
νται στην αρμοδιότητά του. 

β) Παρακολουθεί, εποπτεύει και ελέγχει την παρουσία, 
την πειθαρχία, την υπηρεσιακή απόδοση και επίδοση των 
υπαλλήλων, την τήρηση των Νόμων, Διαταγμάτων, απο¬ 
φάσεων κ.λπ. που αφορούν το Σ.Π. και τους καθοδηγεί 
κατά την εκτέλεση των υπηρεσιακών τους καθηκόντων. 

γ) Κατανέμει την εργασία στους υπαλλήλους της Διεύ¬ 
θυνσης ανάλογα με τις συνολικές ανάγκες των Τμημάτων 
και με τη συνεργασία των Προϊσταμένων. 

δ) Μπορεί να απασχολεί οποιονδήποτε από το προσω¬ 
πικό της Υπηρεσίας του για την εκτέλεση κάθε άλλης ερ¬ 
γασίας ανάλογα με τις ανάγκες που παρουσιάζονται σε 
κάθε Τμήμα. 

ε) Ενημερώνεται για όλη την εισερχόμενη και εξερχό- 
μενη αλληλογραφία που αφορά τη Διεύθυνση, χαρακτη¬ 
ρίζει και κατανέμει αυτή σύμφωνα με τις αρμοδιότητες 
των Τ μημάτων ή Γ ραφείων και δίνει τις αναγκαίες οδηγίες 
στους Π ροϊσταμένους για τις ενέργειες που πρέπει να γί¬ 
νουν. 

στ) Υπογράφει τις αποφάσεις ύστερα από εξουσιοδό¬ 
τηση του Προέδρου και τα υπηρεσιακά έγγραφα. 

ζ) Θεωρεί με τη μονογραφή του και υποβάλλει όλα τα 
έγγραφα που συντάσσονται από τα Τ μήματα και Γ ραφεία 
της Διεύθυνσης για έγκριση και υπογραφή, από τον Πρό¬ 
εδρο ή το νόμιμο αναπληρωτή του, καθιστάμενος έτσι 
συνυπεύθυνος για τη νομιμότητα της ενέργειας. 

η) Θεωρεί τη βεβαίωση της εργασίας του προσωπικού 
που υπηρετεί στη Διεύθυνση. 

θ) Εισηγείται τα θέματα της αρμοδιότητάς του στον 


Πρόεδρο, υπογράφοντας τις σχετικές εισηγήσεις. 

ι) Παρίσταται εφόσον οι υπηρεσιακές ανάγκες το απαι¬ 
τούν στις συνεδριάσεις των συλλογικών ο ράνω ν το υ Σ. Π. 
και αναπτύσσει τις απόψεις του πάνω στα διάφορα υπη¬ 
ρεσιακά θέματα. 

ια) Συντάσσει τις ετήσιες εκθέσεις αξιολόγησης για 
τους υπαγόμενους σ’ αυτόν Προϊσταμένους Τμημάτων 
και διατυπώνει τη γνώμη του σε δεύτερο βαθμό στις υπη¬ 
ρεσιακές εκθέσεις των υπολοίπων υπαλλήλων οι οποίες 
συντάσσονται από τους Προϊσταμένους των υπηρεσια¬ 
κών μονάδων. 

ιβ) Δέχεται τους πολίτες και παρέχει σ’ αυτούς όσες 
πληροφορίες επιτρέπεται από τις κείμενες διατάξεις και 
είναι υποχρεωμένος να βρίσκεται στη θέση του κατά τις 
ώρες υποδοχής του κοινού, για την επίλυση των τυχόν με¬ 
ταξύ αυτών και των υπηρεσιών της Διεύθυνσης διαφο¬ 
ρών. 

ιγ) Ενημερώνει και υποβοηθά το έργο των υπαλλήλων 
των κοινοτήτων σε θέματα αρμοδιότητάς του. 

2. Τα καθήκοντατων Προϊσταμένων των Τμημάτων I) Δι¬ 
οικητικής - Οικονομικής Υποστήριξης, ιι) Προγραμματι¬ 
σμού, Περιβάλλοντος και Τουριστικής Ανάπτυξης και ιιι) 
Τεχνικών Έργων και Υπηρεσιών του Σ.Π. είναι τα εξής: 

α) Είναι υπεύθυνοι για την ακριβή τήρηση, εφαρμογή 
και εκτέλεση των αρμοδιοτήτων και καθηκόντων που α¬ 
νατίθενται στην Υπηρεσία που προΐστανται. 

β) Φροντίζουν για την εφαρμογή των Νόμων, Διαταγμά¬ 
των και των αποφάσεων και εγκυκλίων που τους κοινο¬ 
ποιούνται, ενημερώνοντας τους υπαλλήλους της υπηρε¬ 
σίας τους, δίνοντας παράλληλα τις αναγκαίες επεξηγη¬ 
ματικές οδηγίες για την εκτέλεσή τους. 

γ) Κατανέμουν την εργασία στους υπαλλήλους και τους 
καθοδηγούν, ελέγχουν δε την τακτική παρουσία, απόδο¬ 
ση και συνέπειά τους. 

δ) Εκτελούντιςεντολέςτους Διευθυντή, εισηγούνται σ’ 
αυτόν τις υποθέσεις της αρμοδιότητάς τους, υποβάλ¬ 
λουν τις υπηρεσιακές εκθέσεις και σημειώματα για την 
πορεία των εργασιών του Τμήματός τους καθώς και των 
υποθέσεων που εκκρεμούν. 

ε) Συντάσσουν τις εκθέσεις αξιολόγησης των υπηρε- 
τούντων υπαλλήλων, τις οποίες στη συνέχεια υποβάλ¬ 
λουν στο Διευθυντή για περαιτέρω κρίση. 

στ) Προσυπογράφουν την αλληλογραφία της υπηρε¬ 
σίας τους, συντάσσοντας προσωπικά τα σημαντικότερα 
έγγραφα και καθίστανται υπεύθυνοι για τη νομιμότητά 
τους. 

ζ) Εφαρμόζουν πειθαρχικό έλεγχο στο προσωπικό του 
Σ.Π. και συντάσσουν υπομνήματα σε ένδικα μέσα αυτού 
ενώπιον του Συμβουλίου Επικράτειας και Διοικητικών Δι¬ 
καστηρίων. 

η) Μεριμνούν για την ενημέρωση των υπαλλήλων των 
κοινοτήτων - μελών του Σ.Π. σε θέματα αρμοδιότητάς 
τους καιπαρέχουνπάσηςφύσεως πληροφόρηση και στή¬ 
ριξη στο έργο των κοινοτικών υπηρεσιών. 

Άρθρο 12 

Καθήκοντα Προσωπικού 

1. Τα καθήκοντα του Προσωπικού του Συμβουλίου Πε¬ 
ριοχής είναι τα εξής: 

α) Στα πλαίσια των αρμοδιοτήτων των υπηρεσιών που 
είναι τοποθετημένοι οι υπάλληλοι, ανεξάρτητα από την 
εργασιακή τους σχέση, εκτελούντην εργασία που τους έ¬ 
χει ανατεθεί με προσοχή, επιμέλεια και ευσυνειδησία, κά¬ 
τω από τις οδηγίες και κατευθύνσεις των Προϊσταμένων 
τους, σύμφωνα με την κείμενη νομοθεσία και με αρμονική 
- συναδελφική συνεργασία μεταξύ τους. 

β) Ειδικότερα εκείνοι που χειρίζονται ή χρησιμοποιούν 
μηχανήματα ή οχήματα, εργαλεία, διάφορες συσκευές 
κ.λπ. είναι υπεύθυνοι για κάθε αδικαιολόγητη απώλεια, 
φθορά ή καταστροφή, κυρίως όταν αυτή οφείλεται σε α¬ 
μέλεια ή κακή χρήση. 

γ) Οι συντάκτες των εγγράφων, αποφάσεων, μελετών 
και αλληλογραφίας τα μονογραφούν και είναι υπεύθυνοι 
για την ακρίβεια των πραγματικών περιστατικών και στοι¬ 
χείων που προκύπτουν από τα τηρούμενα στην Υπηρεσία 
βιβλία, φακέλλους και άλλα παραστατικά. 

δ) Αναφέρουν στον Προϊστάμενο τους γραπτά ή προ- 
φορικάγιατις υποθέσειςπου εκκρεμούνκαιδεν μπορούν 
να επιλυθούν άμεσα ή εντός των προθεσμιών που έχουν 
ταχθεί. 

ε) Σε όλους τους υπαλλήλους μπορεί να ανατεθούν επι¬ 
πλέον αρμοδιότητες μετά από απόφαση του Προέδρου. 

ΜΕΡΟΣ ΤΡΙΤΟ 
ΤΕΛΙΚΕΣ ΔΙΑΤΑΞΕΙΣ 
Άρθρο 13 

Γιατην κατάταξη υπηρετούντων υπαλλήλων, τις ημέρες 
και ώρες εργασίας, την υπερωριακή απασχόληση των ερ¬ 
γαζομένων, τις μετακινήσεις - αποσπάσεις - μετατάξεις, 
τα πειθαρχικά παραπτώματα κ.α. εφαρμόζονται ο Ν. 
2190/94 (άρθρο 38),ο ΟΝ. 2307/95 (άρθρο 8), ο Ν. 
2344/95 (άρθρο 19) όπως ισχύουν κάθε φορά. 

Άρθρο 14 

Στο επίπεδο των Τμημάτων και μη αυτοτελών Γ ραφείων, 
ο συντονισμός και η συνεργασία των υπαλλήλων του Σ.Π. 
εξασφαλίζεται και με τακτικές ή έκτακτες συντονιστικές 
συσκέψεις και ομάδες εργασίας με αντικείμενο την αλλη- 
λοενημέρωση, την επισήμανση και αντιμετώπιση προβλη¬ 
μάτων και τη συνεργασία των υπαλλήλων σε αντικείμενα 
που απαιτούν διαφορετικές ειδικότητες. 

Τοπροσωπικό του Σ. Π. συνέρχεται επίσης σε τακτέςή έ- 
κτατες ολομέλειες, με πρόσκληση του Προϊσταμένου Δι¬ 
εύθυνσης, με αντικείμενο συζήτησης την ενημέρωση για 
την πορεία του συνολικού προγραμματισμού και έργου 


του Σ.Π. και την άμεση αντιμετώπιση προβλημάτων. 

Την ευθύνη για τον συντονισμό και την συνεργασία με¬ 
ταξύ Τμημάτων, μη αυτοτελών Γ ραφείων και τη συνεργα¬ 
σία μεταξύ των υπαλλήλων και οργάνων του Σ.Π. έχει ο 
Προϊστάμενος Διεύθυνσης του Σ. Π. 

Άρθρο ακροτελεύτιο 

Η απόφαση αυτή επιβαρύνει τον προϋπολογισμό του 
Συμβουλίου Περιοχής με ποσό που δεν μπορεί να προσ¬ 
διοριστεί . 

Η ισχύς του παρόντος Οργανισμού Εσωτερικής Υπηρε¬ 
σίας του Συμβουλίου Περιοχής της 5ης εδαφικής Περι¬ 
φέρειας του Νομού Μαγνησίας αρχίζει από τη δημοσίευ¬ 
ση του στην Εφημερίδα της Κυβερνήσεως. 

Η παρούσα να δημοσιευθεί στην εφημερίδα της Κυβερ¬ 
νήσεως. 

Βόλος, 24 Ιουνίου 1996 
Ο Αναπληρωτής Περιφερειακού Διευθυντή 
ΑΘΑΝΑΣΙΟΣ ΓΚΑΡΑΓΚΑΝΗΣ 
-♦- 

Αριθυ. Δ.Κ.Π. 2701 (5) 

Χορήγηση άδειας άσκησης Επαγγέλματος Κοινωνικής 
Λειτουργού στην Αποστολοπούλου Αναστασία του 
Παναγιώτη. 

Ο ΝΟΜΑΡΧΗΣ ΜΕΣΣΗΝΙΑΣ 

Με την απόφαση του Νομάρχη Μεσσηνίας Δ.Κ.Π. 
2701/5.7.1996 έχει χορηγηθεί στην Αποστολοπούλου Α¬ 
ναστασία του Παναγιώτη άδεια άσκησης Κοινωνικής Λει¬ 
τουργού. 

Καλαμάτα, 5 Ιουλίου 1996 
Ο Αναπληρωτής Νομάρχη 
ΔΙΟΝ. ΠΕΤΡΑΤΟΣ 

ΡΟΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


| ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 223211 ΥΡΕΤ ΟΒ * ΡΑΧ 52 34 312 

ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε.-Ε.Π.Ε. 5225761 

5230841 

Πληροφορίες δημοσιευμάτων λοιπών ΦΕΚ 5225713 

5249547 

Πώληση Φ.Ε.Κ. |239762 

Φωτοαντίγραφα παλαιών Φ.Ε.Κ. 5248141 

Βιβλιοθήκη παλαιών Φ.Ε.Κ. 5248188 

Οδηγίες για δημοσιεύματα Α.Ε.-Ε.Π.Ε. 5248785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. με πληρωμή μέσω Δ.Ο.Υ. 5248320 

ΘΕΣΣΑΛΟΝΙΚΗ (° 31 ) 4 £3955 

25ης Μαρτίου 21 Τ.Κ. 541 00 423956 

ΠΕΙΡΑ! ΑΣ 1ί??ΐΪ7 

Νικήτα 6-8 Τ.Κ. 185 31 

ΠΑΤΡΑ (061) 271249 

Κορίνθου 327 Τ.Κ. 262 23 224581 

,Ω Τ^τήρ.0 Τ.Κ. 454 44 (0651) 21901 

ΚΟΜΟΤΗΝΗ (0531 ) 22637 

Δημοκρατίας 1 Τ.Κ. 691 00 26522 

τιμή ΦΥΛΛΩΝ - Μέχρι 16 σελίδες 100 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 16 σελίδες και άνω προσαύξηση 100 δρχ. ανά βσέλιδο ή μέρος αυτου 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 

ΤΑΠΕΤ 3512 

Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ (Διορισμοί, απολύσεις κτλ. Δημ. Υπαλλήλων) 

Δ (Απαλλοτριώσεις, πολεοδομία κτλ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού ΝΠΔΔ) 

Παράρτημα (Πίνακες επιτυχόντων διαγωνισμών) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Προκηρύξεων Α.Σ.Ε.Π. 

30.000 δρχ. 

50.000 - 

10.000 » 

50.000 * 

25.000 * 

10.000 » 

5.000 · 

- 10.000 » 

3.000 - 

150.000 * 

10.000 - 

1.500 δρχ. 

2.500 · 

500 - 

2.500 » 

1.250 » 

500 » 

250 » 

500 » 

150 · 

7.500 » 

500 · 

ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

120.000 · 

6.000 - 

- - 

• Ο, συνδρομές του εσωτερικού προπληρώνονται στα Δημόσια Ταμεία που δίδουν απιΛε,κτ.κό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

• Ο, συνδρομές του εξωτερικού είναι διπλάσιες των παραπόνω αναφερομένων και μπορεί να στέλνονται με επ,ταγή και σε 
ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

• Η πληρωμή του ποσοστού του ΤΑΠΕΤ που αντιστοιχεί σε συνδρομές, ε.σπράττετα. στην Αθήνα απδ το Ταμείο του ΤΑΠΕΤ 
(Καποδιστρίου 34 - Αθήνα) και στις άλλες πόλεις από τα Δημόσια Ταμεία. 

• Οι συνδρομητές του εξωτερικού .μπορούν νο στέλνουν το ποσό του ΤΑΠΕΤ μαζί με το ποσό της συνδρομής. 

• Οι Δήμοι και οι Κοινότητες πληρώνουν το μισό χρηματικό ποσό της συνδρομής και ολόκληρο το ποσό υπέρ του ΤΑΠΕΤ. 

• Η συνδρομή ισχύει για ένο χρόνο, που αρχίζει την 1 η Ιανουάριου κα, λήγε, την 31η Δεκεμβρίου του ίδιου χρόνου. Δεν εγγρό- 
φονται συνδρομητές για μικρότερο χρονικό διάστημα. 

• Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

• Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά.__—-- 

1 Οι υπηρεσίες κοινού λειτουργούν καθημερινά απο υβ.00 έως 13.00 

